Legal Document

Category: 11

Text:
27. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1171 της 16/25 Οκτ. 1951 Περί παραχωρήσεως ποσοστού εκ του πραγματοποιουμένου παρά των Τραπεζών ECART εις το Χρηματιστήριον Αξιών Αθηνών. Έχον υπ’ όψιν ότι δυνάμει των θεσπισθέντων εκάστοτε μέτρων περί προστασίας του εθνικού νομίσματος οι Χρηματισταί απεστερήθησαν του εκ της αγοραπωλησίας του συναλλάγματος ανήκοντος αποκλειστικώς εις αυτούς βάσει του Νόμου 1908 και 1918 και 3632 του 1928 πόρου προσέτι την εις το Χρηματιστήριον από μακρού επικρατούσαν δυσπραγίαν, αποφασίζει: 1.Από της δημοσιεύσεως της παρούσης περιέρχεται εκ του πραγματοποιουμένου παρά των Τραπεζών ECART  επί πάσης υπ’ αυτών ενεργουμένης αγοραπωλησίας συναλλάγματος επί του Εξωτερικού, ποστοστόν ίσον προς ήμισυ επί τοςι χιλίοις επί της εις δραχμάς αξίας του συναλλάγματος εις το Νομικόν Πρόσωπον του Χρηματιστηρίου Αξιών Αθηνών. 2.Το εκ του ποσού τούτου έσοδον θα χρησιμεύση δια την εξόφλησιν τοκοχρεωλυτικού δανείου, συναφθησομένου υπό την εγγύησιν του Ελληνικού Δημοσίου μεταξύ του Νομικού Προσώπου του Χρηματιστηρίου και της Τραπέζης της Ελλάδος, όπερ θα διατεθή αποκλειστικώς προς αποσυμφόρησιν δι’ εθελουσίας εξόδου των Χρηματιστών και Αντικρυστών. Μετά την εξόφλησιν του εν λόγω δανείου παύει εκχωρούμενον το ως άνω ποσοστόν ήμισυ επί τοις χιλίοις (1/2 ο / οο). 3.Η υπογραφησομένη μεταξύ του Νομικού Προσώπου του Χρηματιστηρίου Αξιών Αθηνών και της Τραπέζης της Ελλάδος σύμβασις του ως άνω δανείου, θα καθορίση τα της εξόδου των Χρηματιστών και Αντικρυστών, και τα ποσά της χορηγηθησομένης αυτοίς εφ’ άπαξ αποζημιώσεως δι’ εθελουσίαν έξοδον αυτών. Η παρούσα δημοσιευθήτω δια της Εφημερίδος της Κυβερνήσεως. Σελ. 282(α)  Α-48